khistorydata/jeongjo-sjw-relations huggingface dataset:
정조 16년
傳于李祖承曰左承旨入侍
정조 16년
朴祐源以吏批言啓曰大臣置處政事之經日不爲擧行有考出前例後爲之之命而取考本曹謄錄無可據之例姑不得擧行之意敢啓其在敬大臣之道政稟豈欲曠日留中而以大臣論大臣至於請律者卽無於前無於古之擧則政稟之持難非不知亦近於無於例之例而槪出於咨且鄭重之意不得不使卿等考出可據前例而尙不書入乃有此草記何也今日內斯速考例以入可也
정조 16년
吏曹啓目粘連取考咸鏡監司李文源畢賑狀啓則富寧府使李汝節自備各穀爲一千六百十五石施以壐書表裏之典吉州牧使金老直自備各穀爲一千七十六石明川府使鄭宇朋自備各穀爲一千二百二十五石慶源府使李顯宅自備各穀爲一千一百十八石竝施以表裏賜給之典是白遣至於邊將等令兵曹稟處爲白乎旀富民願納人鏡城折衝陳益載原納各穀爲一千二十石施以實職除授之典茂山前五衛將金聲大願納各穀爲一千一百四十三石而旣經實職似當施以加資之典是白乎旀茂山折衝李鳳來願納耳麥爲五百石施以常加之典明川折衝安廷民等願納各穀俱滿百包合施帖加成給之典是白乎矣事係恩典臣曹不敢擅便上裁何如判付啓論賞事竝只依回啓施行爲旀守令自備穀納之數爻太多稔知爲弊之多端曾有飭令則又如是夥然者豈成說乎特從申令之意雖不處分其在信令之道有難泯默而邑力自有大小則混同勿論殊非綜核之政此後段稱當量力更勿如前之意令賑廳嚴飭爲旀魚游澗僉使朴師曄加資梨洞萬戶都啓衫廢茂山萬戶李錫聃等亦施加資之典限瓜仍任爲旀鏡城折衝陳益載之過千包願納極爲可嘉奬後勸他不可只令承傳而止加資同樞作窠調用茂山前五衛將金聲大之千有百包願納亦甚可尙加資後着意收用至於各人等賞加帖加皆於今日政下批下送使卽分給而除職人起送事分付爲良如敎
정조 16년
有政吏批判書金思穆進參判李秉鼎牌不進參議徐邁修進同副承旨金孝建進以尹魯東爲兵曹正郞李泰熙爲肇慶廟令洪後榮爲濟用主簿林懋遠爲明川府使東萊府使單尹弼秉
정조 16년
傳于金孝建曰明川之民前此救活多賴其勤勵豈可徒令瓜遞向來臺評至今以爲不可昨見私賑狀本欲爲下敎而自備穀物之稍多有非近來申飭之意雖姑置之俄筵已有措辭判下者庶可知之明川府使鄭宇朋畿邑防禦使今日政擬入
정조 16년
以廢茂山萬戶李錫聃梨同萬戶都啓衫仍任單子傳于金孝建曰勿出代則自可仍任此單還給
정조 16년
李家煥以兵曹言啓曰兼司僕將元宅鎭五衛將金光運李鉐慶熙宮衛將權昌質俱以在外未上來慶熙宮衛將李七鎭病難供職呈狀乞遞竝改差何如傳曰允
정조 16년
兵曹啓目粘連通津居船圭李銀起拯出十五名人物之渰死似當依法典施以加資之典是白乎矣係干恩賞上裁何如啓依回啓施行敎旨今日政成送爲良如敎
정조 16년
兵批判書李秉模進參判李鎭復參議李喆模病參知李百亨入直右副承旨李家煥進以陳益載爲同知曺允獻李鍾三爲五衛將同知單趙志源僉知鄭元大金碩振吳毅常竝單付廢茂山萬戶李錫聃梨同萬戶都啓衫以上限箇滿仍任事承傳以鄭宇朋爲永宗僉使副護軍金㷞李鴻運吳載衡申大偀宋益休梁塤李東植張集紹柳文植南海源蔡顯一成致鳳副司直李致中柳誼李書九具修溫朴天衡李冕膺金蓍耉孟至大柳焵竝單付
정조 16년
傳于金孝建曰當該承旨遞差
정조 16년
金孝建啓曰臣與右副承旨洪義榮伴直矣纔已遞差出去矣左副承旨李家煥所當牌招而拘於廳規不得請牌何以爲之敢稟傳曰牌招
정조 16년
以右副承旨洪義榮遞差傳旨傳于金孝建曰前望單子入之待下批牌招察任
정조 16년
傳于金孝建曰明日當由逌瞻門展拜該房知悉
정조 16년
以全羅監司鄭民始狀啓求禮縣姜得己拯活許多民人極爲嘉尙施賞一款令該曹稟處事傳于李家煥曰求禮姜得己拯活之擧極爲嘉尙今日政加資敎旨成送仍令道伯別加收用陞遷俾知重民命之意事回諭此邑如有此類一體訪問以聞
정조 16년
李家煥以兵曹言啓曰前因平安監司洪良浩抄上武士狀啓本曹草記批旨內日熱如此雖試技似難盡其才卿其更爲招問於渠等留京願射則給留糧定日試取後草記而規矩則鐵箭一百二三四五十步以上柳葉箭二分以上騎芻二中以上試取而兼技入格者勿拘此規如以下去待秋涼應試爲願則優給糧資趁八晦九初上來事分付下送後亦爲草記曾亦有申飭而此輩雖勸射旣已入格之後若無實效朝令未免失信先從已通籍者擇其地處身手自今番都政須除前所罕爲之職然後可以爲直箇勸奬卿其知悉因特敎抄上之類免新等冗費一切嚴禁事亦依昨日下敎嚴飭可也事命下矣渠輩願留應射定日試取之意卽已草記而臣今日進詣南別營抄上武士遠射金宗喆鄭元大金碩振李奉天安思國有地處人張夢說安泌權在喆李潤喆等九人及領來武士朴弼鳳依規矩試取而留京同道武士中願射者李胤模等十八人亦以此規試取入格人區別矢數別單書入之意敢啓傳曰知道抄報及留京武士入格之類卿率領待令於春塘臺則當試鐵箭柳葉箭騎芻各一巡依內試射例待令卿與禁將爲試官可也
정조 16년
李家煥以兵曹言啓曰卽接慶熙宮衛將牒報則都摠府前中松一株爲風雨顚仆云令該所待晴斫去之意敢啓傳曰知道
정조 16년
金孝建以備邊司言啓曰因行大司憲鄭存中上疏嶺南漕運差員昌原府使以堂下差送東萊晉州虞候皆作履歷窠一依法聖群山例擧行事有司堂上以依前置之之意覆奏批旨內以大臣意草記回啓事命下矣漕轉法意至重且大另擇差員在所不已而第莅事勤慢在於得人不在於履歷與否誠如有司諸堂所奏昌原府使之還作堂下別無意義至於兩虞候不但非騎船之官東萊水營則以接倭邊地備置戰船佐管海務風和六朔正値當節騎船一款尤非可論上疏內辭意置之何如傳曰允
정조 16년
金孝建以漢城府言啓曰放逐本鄕罪人睦仁圭依筵敎放送之意敢啓傳曰知道
정조 16년
金孝建以漢城府言啓曰京外百歲以上老人米肉依歲饌例題給曾經實職年八九十士庶年九十米斗亦依歲饌例題給事命下矣卽令五部知委防曲百歲以上人及曾經實職年八九十士庶年九十人搜訪報來故別單書入之意敢啓傳曰知道其中朝官百歲老人前知事李如尙特加一資令該曹口傳下批米肉外優給依資仍令郞官存問以示尊年之意可也
정조 16년
金孝建以賑恤廳言啓曰漢城府民家頹壓恤典別單據東部字內全家頹壓二戶各錢二兩完少頹多七戶各布一疋西部字內全家頹壓四戶各錢二兩完少頹多三戶各布一疋南部字內全家頹壓一戶錢二兩完少頹多五戶各布一疋北部字內全家頹壓四戶各錢二兩完少頹多七戶各布一疋合錢二十二兩布二十二疋恤典依例分給之意敢啓傳曰知道
정조 16년
金孝建以賑恤廳言啓曰漢城府民家頹壓恤典別單三度據中部字內全家頹壓一戶錢二兩完少頹多一戶布一疋西部字內全家頹壓十六戶各錢二兩全幕頹壓三戶各錢二兩完少頹多十五戶各布一疋南部字內全家頹壓四戶各錢二兩完少頹多十戶各布一疋北部字內完少頹多三戶各布一疋合錢四十八兩布二十九疋恤典依例分給之意敢啓傳曰知道
정조 16년
吏曹判書臣金思穆參議臣徐邁修等疏曰伏以大臣置處固當今日政送西而旣伏承置處政事之經日不爲擧行考出前例後爲之之命矣臣等見聞未周全昧故事之如何且考本曹所在謄錄亦無可據之例竟未得擧行又伏奉草記批旨有今日內考例以入之敎而只緣臣等謏闇寡陋不能博考廣稽致使置處之格例壞了無餘自顧慙恧人將謂何玆敢相率聯籲仰瀆崇聽伏乞聖明特遞臣等之職以嚴國體以存公格千萬幸甚臣等無任云云答曰省疏具悉大臣自創無於例之例予亦欲爲無於例之例然猶近於效尤不必如是特命卿等考奏可據之例則微稟以無是草記曰未考甚至有此聯名辭職此執藝之箴乎引義之擧乎卿等從重推考爲先行公前例今夜內斯速考據草記
정조 16년
吏曹參判李秉鼎疏曰伏以神天篤慶日月相符惟我元子宮晬盤之再設寔在我慈宮誕彌之令節茀祿冞隆於含飴聖孝增光於詒燕措國勢於泰山磐石基洪休於千齡萬禩臣以海陬遙賀之蹤復隨禁班冠冕之後蹈舞頌禱有陪他人雖卽日退塡更無餘憾仍伏念臣踪地則至危臲也情事則至懇切也夫豈有抗顔周行之勢而京兆一肅義重叩謝銀臺乍膺情急覲光獲近前席親承德音語提先故恩及臣身臣誠五內掩抑淸淚自零而私義終難放到違召亶非獲已幸蒙恩解還他本分竊庶幾從玆以往長戴體下之洪私永謝匪分之榮途今玆天官新命又奚爲而及於臣也臣手奉恩誥以首頓地惝怳感激罔知攸措噫義關辨別徒知涓埃之思報事係激揚不顧鋒鏑之叢集轉喉而觸諱無挾而自恃卽臣平生病痛衆怒群咻寔祟於此而乃若暗地假手逞私售憾非但臣不忍爲亦臣所不能爲也不幸數遭銓任便作擠臣奇貨吹覓於依俙髣髴之際構煽於虛無空蕩之中鬼車蜮弩不勝紛紛蓋其意非直欲戕害臣一身而已嗚呼倘微我聖上默運造化曲加全保之至仁大德則爲薤爲粉亦已久矣每一追思寢夢猶噩苟使臣雖無目下情踪固不可壓然復廁於僨誤之地況今自靖之義尤何可看作宿趼猥玷淸顯殆同無故之平人也哉嗚呼臣之從前受恩與天無極而今番蒙被千古罕比隆恩殊渥浹骨淪髓頂踵毛髮俱非已有區區所自矢者惟是夷險湯火生死向前庶可以報答萬一歸見先臣而第玆銓地一步便成鐵限祗肅參班只爲微誠之粗伸夤緣冒叨初非私分之敢出大政不遠轉動無路跼高蹐厚冞增塤越玆敢冒入文字疾聲仰籲伏乞天地父母曲賜矜諒將臣所帶職名亟行鐫改仍治臣逋慢之罪俾法紀昭而微諒全千萬血祝臣無任云云答曰省疏具悉卿其勿辭行公
정조 16년
壬子六月二十日卯時上御誠正閣備局有司堂上稟事堂上入侍時行左承旨李祖承同副承旨金孝建假注書鄭尙愚記注官金良倜記事官李重蓮左參贊金華鎭行司直徐有隣漢城判尹鄭好仁行副司直金尙集戶曹判書趙鼎鎭刑曹參判徐有大以次進伏訖上曰備堂進前稟事可也有隣鼎鎭曰伏見行大司憲鄭存中上疏則以爲湖南漕運則擇送差員用其履歷迄今幾年終鮮致敗若言泛海操切專在差員嶺南差員則昌原府使依前以堂下差送與東萊晉州虞候皆作履歷窠一依法聖群山例擧行爲辭矣欲善漕運先擇差員臺臣所論不無意見而第差員之擧行勤慢在於得人不在於履歷與否且虞候之職亦非騎船之官依前置之允合事宜而大臣適未入侍問于大臣更爲稟處何如上曰遣備郞以大臣之意草記回啓可也出擧條華鎭曰站船之作一痼弊厥有久矣臣於年前疏請變通而不過十數年許多弊端又復如前矣國初設置之站船今不可據議革罷則都庫主人與船人之弊亦不可不念臣意則水站般隻竝屬舟橋司以爲涉灘處浮橋之備而若其造船改槊之價自本司參量年條趁期捧給於都庫主人而造改之際亦今句檢務從堅緻如或限前破傷使其主人擔當改備申明定式則庶可免故敗之患至於領運一節差員與監色若能畏忌着意檢察豈至有沙工輩無面之弊乎及其虧欠之後只責迷頑之沙工而領來之人初無箚着分徵之事故一任船漢恣意偸弄烏在其領納之意也大抵站船設施之物力統以計數本自夥然捧稅時剩色及二價之磨鍊亦甚不少今於釐正之時別加消詳嚴防京外誅求之弊修明造船領運之法則似或爲一半分矯救之道敢此仰達矣上曰依爲之出擧條好仁曰卽接南部都事南鶴玄所報則去五月潦水比前大漲頃刻之間箭串三村擧皆沈沒平地水深至於丈餘人皆陞屋漂流渰沒迫在呼吸一契居閑良鄭春三鄭五徵金章彦二契居閑良崔興泰洪仁興李道元中村居折衝申漢明等各持船隻次次載運千餘人命挺身拯救無一人致傷云涉險拯活如是夥多誠甚嘉尙宜有褒賞之擧而事係恩典敢此仰達矣上曰救活人命至於此多何待該曹回啓竝施賞加之典可也出擧條有大曰昨年冬宣薦內禁衛試射時無分之類十五人因傳敎降定本局保人矣當此大小同慶之日宜蒙一體曠蕩之典而事關罰定敢此仰達矣上曰一倂分揀可也出擧條有大曰本局馬兵別將尹範行日前受點兼內乘矣軍門將官之兼行內乘雖無應遞之例近來內乘職務與前有異本局番次亦甚苟簡尹範行別將之任今姑改差何如上曰依爲之出擧條上曰關西武士抄上今日欲親臨試才而民事爲重故先爲召接卿等矣抄上武士之技藝比前來者何如云乎有大曰別無超等者云矣上曰日前雨水頗過多矣尙集等曰霖雨開霽之時例有一時大霔而止而昨與再昨之快晴誠異常今日又是立秋日而秋意頗有矣命退諸臣以次退出
정조 16년
壬子六月二十日未時上御誠正閣右副承旨入侍刑曹判書同爲入侍時右副承旨洪義榮假注書鄭尙愚記事官洪樂游林景鎭刑曹判書沈頤之以次進伏訖上命讀公事書判付訖上曰刑判進前頤之進伏上曰昨日徒流罪人疎放果無同罪未蒙放者乎頤之曰徒流案臣亦考閱而果無同罪未蒙放者矣上曰卿以例兼備堂稟事臺上入侍屢次爲之而何不一次登筵乎頤之曰秋曹別無稟達之事故不爲登筵矣上曰卿之向日被謫雖屬往事而大抵道臣之責懲貪二字爲先務以營下守令之貪墨至登臺章卿豈可無罪而亦敢曰不知乎頤之曰臣不忠無狀孤負委寄之盛意雖蒙曲保之澤旋被宥釋之恩至今惶懍不知所達矣上命書傳敎曰政官牌招開政命退諸臣以次退出
정조 16년
行都承旨李秉鼎坐直行左承旨李祖承坐行右承旨李集斗坐左副承旨申耆坐直右副承旨李家煥坐同副承旨金孝建坐注書徐有聞病李海淸仕直假注書鄭尙愚仕事變假注書金履載仕
정조 16년
上詣景慕宮入齋室後內閣政院玉堂藥房口傳問安答曰知道
정조 16년
申耆啓曰大司憲鄭存中執義林道浩掌令金星甲持平朴載淳崔重圭呈辭掌令權儐未肅拜監察茶時之意敢啓傳曰知道
정조 16년
李祖承啓曰來二十五日朝參日次矣敢稟傳曰停
정조 16년
李祖承啓曰輪對官來持矣敢啓傳曰入侍
정조 16년
傳于申耆曰宣傳官試講試官兵房訓將爲之
정조 16년
承旨前望單子入之李秉鼎落點
정조 16년
任厚常改差代以金履戴爲事變假注書
정조 16년
傳于申耆曰今日因關西武士收用思之記昔在先朝因關西人崔尙浩五世同居敎曰向年郭山金英俊召見賜御筆倣唐張公藝故事一道之內又有崔尙浩召見其姪問所以睦族之道依英俊之例特旌其門所居之家令道臣圖進爲敎尙浩擢授二品秩仍命本官給食物至今傳以爲盛事今於奬勸武技之日先從此等操行卓異者訪其後錄其家實合樹風勵俗之政金英俊崔尙浩事蹟雖令考出於起居住不若本鄕聞見之纖悉令道伯詳採事實以聞兩人子孫中如有可堪職任者仍令道伯招見狀聞事分付
정조 16년
兵曹口傳政事副司直李漢豐朴祐源部長張夢說竝單付以鄭聖翰爲訓鍊主簿
정조 16년
以金相九囚單子傳于李家煥曰以公罪區別功議草記勘放
정조 16년
以慶尙監司鄭大容狀啓靈山朴東守等拯活人命至於百十七之多極爲嘉尙論賞一款令該曹稟處事傳于金孝建曰加資口傳下批敎旨卽爲成送事回諭
정조 16년
申耆以兵曹言啓曰西關武士入格人賞格依別單判下義州出身宋聞鶴平壤折衝金鳴潝各半熟馬帖一隻鐵山折衝金仁德義州折衝許炫各木二匹布一匹平壤折衝田百寧義州出身白仁默平壤直赴康載徽折衝金碩振直赴李奉天博川出身劉國平成川嘉善金重栗各木布一疋碧潼折衝鄭元大平壤直赴安思國各木一疋招致渠輩中幹事人李胤謨使之一一分給之意敢啓傳曰知道
정조 16년
李家煥以兵曹言啓曰依下敎能麽兒郞廳朴來祖金在默等各決棍十度之意敢啓傳曰知道
정조 16년
李祖承以吏曹言啓曰前例今夜內斯速考據草記事命下矣批旨之下萬萬惶懍大臣置處政事經日不爲擧行之前例更爲溯考曹在謄錄則昔在甲寅左議政徐命均置處時有趁早朝爲之之傳敎乙酉領府事尹東度置處時因政稟有明日爲之之命經日之例此爲可考而臣等矇未照察不卽書入昏謬之失尤不勝惶恐之意敢啓傳曰知道
정조 16년
金孝建以賑恤聽言啓曰漢城府民家頹壓恤典別單兩度據東部字內全家頹壓三戶各錢二兩完少頹多十二戶各布一疋西部字內全家頹壓三戶各錢二兩南部字內全家頹壓二戶各錢二兩完少頹多三戶各布一疋合錢十六兩布十五疋恤典依例分給之意敢啓傳曰知道
정조 16년
李祖承以禮曹言啓曰卽接愍懷墓守衛官所報則今番潦雨本墓墓上北邊曲墻一間半頹圮云墓上曲墻有此頹圮之患不可無慰安之擧慰安祭不卜日今二十三日設行而修改之節本曹堂上郞廳依例進去奉審後稟處何如傳曰允
정조 16년
申耆以訓鍊都監言啓曰今六月二十一日景慕宮展拜時因兵曹節目金虎門軍三十名除出把摠金峻岳哨官兪鉉商率領挾輦侍衛金虎門軍五十名哨官申尙肅率領出付排立當次營門還宮後還入直所而竝待標信擧行之意敢啓傳曰知道
정조 16년
申耆以御營廳言啓曰今月二十一日景慕宮展拜時依兵曹節目金虎門集春營入直軍各五十名除出大將臣李邦一率領弘化門外分左右排立東營入直軍三十名除出該入直把摠安思烈率領宮大門外把守而竝待標信出用解嚴後各還本處入直之意敢啓傳曰知道
정조 16년
李家煥以義禁府言啓曰時囚罪人金相九以公罪區別功議草記勘放事命下矣金相九傳旨內凡係民隱雖微莫敢放忽況人命拯活所關何如則咫尺江郊之事事在五月尙不登聞若非昨日京兆尹之擧條則纛島被活之千餘名其將曰朝廷有恤民之政乎否乎拯活人纔令論賞而日前分遣史官宣傳官遍審頹戶也此一款不爲枚擧於書啓中者極爲駭然令該府拿問處之罪取考律文則大明律事應奏不奏條有曰事應奏而不奏者杖八十矣金相九十一代祖國光敵愾功臣云杖八十功減一等杖七十以公罪收贖放送何如傳曰允
정조 16년
壬子六月二十一日卯時上詣景慕宮展拜入侍時行都承旨朴祐源行左承旨李祖承行右承旨李集斗左副承旨申耆右副承旨李家煥同副承旨金孝建記事官李海淸假注書鄭尙愚記注官金良倜記事官林景鎭檢校直提學徐有防檢校直講徐榮輔直閣南公轍以次侍立上具翼善冠衮龍袍乘輿出永淸門由弘化門入逌瞻門至齋殿門外降輿入齋殿由東挾門詣版位行再拜禮訖仍詣宮內奉審訖還詣齋殿命書榻敎曰都承旨許遞前望單子入之待下批牌招察任仍命入外辦通禮跪啓請外辦上出齋殿門乘輿藥房提調鄭昌順曰侵早勞動聖體若何上曰一樣矣仍進發出逌瞻門由弘化門至明政門命輪對官入侍賤臣承命出與司錄鄭彦仁瓦署別提張彦極平市主簿金相儼造紙別提金得範吏曹佐郞金致光中樞都事徐潤璞軍器僉正李藎輔養賢庫主簿權中憲內贍直長李秉淳工曹佐郞鄭文在偕入上曰輪對官以次進前可也彦仁等以次進前各奏職姓名職掌訖命退仍由永淸門還內諸臣以次退出
정조 16년
壬子六月二十一日辰時上御春塘臺西關抄報武士試射宣傳官試講入侍時行左承旨李祖承左副承旨申耆右副承旨李家煥記事官徐有聞李海淸洪樂游林景鎭檢校直提學徐有坊檢校直閣徐榮輔以次進伏訖上曰試官行禮置之以次陞殿可也試官兵曹判書李秉模壯勇營兵房金持默訓鍊大將徐有大禁衛大將李漢豐直閣南公轍以次進伏上敎秉模曰武士皆已待令耶秉模曰部將鄭聖翰方入直於永禧殿姑未待令矣上曰以他部將替直使之卽爲待令其間先爲開講可也宣傳官李得江兩次居不上曰記過仍命拿入敎曰近日酬應甚煩爾等射講久未親臨故今日欲考其勤慢冒炎親臨則進講之際全不開弦前後申飭不啻屢次爾以小官若有一分嚴畏之心飭敎之下焉敢若此仍命決棍七度訖上曰爾之所爲萬萬痛駭所當重勘而姑爲略施警飭爲先汰去此後則限復職前各別嫺習俾無如前之弊可也仍命拿出仍命書榻敎曰宣傳官李得江汰去上曰在外五衛將竝改差出榻敎上命射員呼名試射訖上曰關西尙武之地也文勝爲弊耕織殊宜屢勤飭諭必欲反本業挽古俗者意豈淺淺昨年抄上旣不能拔其萃今若不另示求驥先求驥骨之擧何以勸而奬聳乎都政在明亦已臨試今番抄上中義州武士張夢說卽昌城府使天用別軍職雲翼之從孫地處身手最可意別軍職除授龍川武士安佖卽營將壽長之孫訓鍊副正克獻之六代孫而肅川武士李胤謨族派有顯官身手亦可謂第一竝令明日政收用部將鄭聖翰渠家不特有閫帥屢蒙先朝拔擢之恩豈可如彼沈屈訓鍊主簿加設今傳陞遷亦令明日政收用事分付鐵箭居首博川武士金宗喆聞是直赴待唱榜卽爲收用留京人中陽德武士鄭元赫鐵箭亦爲居首一體收用尙武之政西北奚異北道武士前縣監全膺舜卽水使百祿之從孫而人亦瞭然營將待窠調用閑良魏光軫故承旨昌孫之姪身手亦堪用勸武之後射藝頗長進云更令訓將各別課奬待成就卽爲草記事分付又命書傳敎曰凡係民隱雖微莫敢放忽況民命拯活所關何如則咫尺江郊之事事在五月尙不登聞若非昨日京兆尹之出擧條則纛島被活之千餘名其將曰朝廷有恤民之政乎否乎拯活人纔令論賞而其稽滯之罪不可無飭其時判尹罷職諸堂遞差日前分遣史官宣傳官遍審頹戶也此一款不爲枚擧於書啓中者極爲駭然當該宣傳官令該府拿問處之命退諸臣以次退出
정조 16년
行都承旨李秉鼎坐左承旨尹行任未肅拜右承旨申耆坐左副承旨李家煥坐直右副承旨金孝建坐直同副承旨洪彦喆在外注書徐有聞病李海淸仕直假注書鄭尙愚仕事變假注書金履載仕
정조 16년
藥房提調鄭昌順副提調李秉鼎啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 16년
傳于李家煥曰右承旨左副承旨入侍
정조 16년
傳于李家煥曰親政則當陞六矣其所收用自有所重尙瑞副直長李國柱與實直長依親政例一體陞六
정조 16년
傳于李家煥曰兩司未肅拜呈告在外及引避退待人員竝許遞
정조 16년
李家煥啓曰臺諫許遞傳敎中呈告人員亦在其中而司謁初不來傳以致擧行之遲滯事甚駭然當該司謁令攸司科治何如傳曰推考
정조 16년
都政吏批判書金思穆進參判未差參議徐邁修進左副承旨李家煥進啓曰今都目大政各岐仕滿應遷者相避及未準朔監察禁府都事戶曹刑曹漢城府郞官平市署官員五部令各司久任時推人員竝擬何如傳曰允又啓曰守令多窠今當差出而未準朔禁軍將及營將邊將虞候中軍都事守令察訪竝擬何如傳曰允又啓曰蔭仕六品官之陞五品者每於過都政後照擬而見今在職者絶無經一考之人故五品官無以推移備擬未經一考之人依例勿拘陞擬何如傳曰允又啓曰黃州牧使今當差出而本州以營下劇邑物衆地大素稱難治不可不擇差他道有聲績未準朔守令竝擬何如傳曰允又啓曰四館陞出六品時例有九處講後遷轉之規而承文院褒貶如或有故過限則四館積滯不可不慮故自前雖未經九處講亦有陞六之規矣今春夏等褒貶不得爲之當出六品者未免積滯依例遷轉何如傳曰允
정조 16년
李家煥以吏批言啓曰前右議政朴宗岳敍用事命下矣當爲置處而領敦寧一窠他大臣今方見帶本曹時無相當窠依例送西之意敢啓傳曰知道
정조 16년
以朴祐源爲吏曹參判金箕南爲濟用主簿李憲圭宋煥章爲司圃別提李彦植爲黃州牧使金燨爲富寧府使李潤集爲祥原郡守李祖範爲金化縣監金相儼爲懷德縣監朴瀅源爲井邑縣監丁藎祖爲松禾縣監鄭昌謩爲歙谷縣令鄭聖翰爲光陽縣監宋載瑞爲渭原郡守權訪爲全羅都事洪允五爲金泉察訪尹最遠爲金郊察訪金行簡爲銀溪察訪金世禎爲居山察訪金履仁爲沔川郡守李得駿爲長津府使金獻行爲召村察訪尹東晩爲安邊府使朴宗來爲慶源府使李普天爲茂山府使李魯述爲三水府使李儒慶爲甲山府使趙台鎭爲河東府使
정조 16년
李家煥以吏批言啓曰新除授本曹參判朴祐源令政院牌招以爲同參政事之地何如傳曰允
정조 16년
傳于李家煥曰吏曹參判聞有實病許遞
정조 16년
傳于李家煥曰新除授富寧府使改差
정조 16년
以趙武範爲執義姜忱爲修撰李鍾淑爲司䆃直長李長演爲泰陵直長李國柱爲尙瑞直長李城輔爲長興主簿南鶴玄爲引儀沈原之爲利川府使宋彙敏爲北部令宋煥章爲平市主簿尹魯東爲京畿都事李德升爲社稷令韓文洪爲尙衣僉正李元植爲茂山府使洪秉周爲尙瑞副直長尹應鉉爲禁府都事延就徵爲長興奉事李國柱爲司圃別提張彦極爲監察徐懿大爲禮曹佐郞李城輔爲戶曹佐郞柳匡天爲執義洪彦喆爲司諫金翰東爲掌令沈達漢李尙友爲正言李章五爲宗簿正慶源府使朴宗來茂山府使李普天三水府使李魯述甲山府使李儒慶執義趙武範護軍柳匡國前掌令崔昌國護軍申光堯趙錫穆司諫李身晦前執義權恢以上通政加資事承傳
정조 16년
申耆啓曰合辭方張之時兩司無詣臺之員今日政新除授兩司諸臺竝待下批牌招何如傳曰允
정조 16년
以戶曹佐郞李城輔望筒傳于李家煥曰雖已點下豈可以郞潛敦召乎外臺瓜近人作窠擬入
정조 16년
以執義柳匡天掌令金翰東正言沈達漢李尙友牌不進罷職傳旨傳于申耆曰只推
정조 16년
以禮曹參判申光履愍懷墓有頉處奉審書啓傳于李家煥曰何時進去今始復命當該堂上遞差
정조 16년
傳于李家煥曰闕記不爲書入兵曹當該堂上遞差今日政差出
정조 16년
以洪秉周爲尙瑞直長以鄭世淳爲宗廟副奉事權恢爲兵曹參議李身晦爲參知沈煥之爲左尹宋綸源爲端川府使徐配修爲富寧府使李煥爲順川郡守李邦榦爲彦陽縣監黃瑗爲旌善郡守權尙熺爲光陵令成鎭殷爲博川郡守李洪載爲禮曹參判光陽縣監鄭聖翰金化縣監李祖範以上相換前正韓宗纘宗簿正李章吾今加通政加資事承傳李城輔爲咸鏡都事宗簿主簿單李重蓮典籍四單孫會慶金乃默車敬鎭柳英喆以上四館去官以朴始榮爲掌樂主簿李國柱爲監察徐潤璞爲孟山縣監任希問爲安峽縣監成鎭殷爲端川府使洪棆爲博川郡守姜鳳瑞爲直講李基禎爲監察金翰東爲副應校鄭萬始李龜雲爲副校理許霔爲監察鄭昌耆爲戶曹佐郞李榏爲中和府使鄭時養爲尙瑞副直長
정조 16년
傳于李家煥曰在外兵曹堂上許遞
정조 16년
以盧橚爲廣興副奉事朴來祖爲瓦署別提李燁爲長興主簿金相九爲司圃別提權宜一爲典獄主簿林福爲禮賓主簿李宅淵爲司饔主簿王道常爲長興主簿安重煜爲瓦署別提趙武範爲兵曹參知李重蓮柳頤玄爲佐郞李東稷爲掌令南鶴玄爲工曹佐郞沈煥之爲副使李尙度爲書狀泰陵直長李長演司䆃直長李鐘淑相換禁府都事尹應鉉濟用奉事朴右源相換
정조 16년
以冬至正使望筒傳于李家煥曰宗親儀賓中擬入
정조 16년
傳于李家煥曰在外未肅拜玉堂許遞前望單子入之
정조 16년
玉堂前望單子入之校理林道浩落點
정조 16년
承旨前望單子入之宋銓落點
정조 16년
傳于李家煥曰監科臺通雖不及於諸人亞長十七年獨非積滯纔旣點下而數遞宜念同副承旨宋銓仍任前職
정조 16년
傳于李家煥曰承旨前望單子入之
정조 16년
承旨前望單子入之兪漢謨落點
정조 16년
承旨前望單子入之李義鳳落點
정조 16년
以政廳微稟淮陽府使堂下差送非特敎則不爲擧行事傳于李家煥曰觀此謄錄書入旣有四五次可據俄有侍從及文參上試用之命以堂下擬入事分付
정조 16년
以高廷憲爲興陽縣監鄭景祚爲淮陽府使富寧府使徐配修今加通政加資事承傳德川郡守宋銓仍任事承傳蔡濟恭爲御營都提調李文源爲禮曹判書曺允大爲參議韓始裕爲宗簿主簿牟達謙金和鐘爲典籍申在德爲仁儀
정조 16년
傳于李家煥曰在外承旨許遞今日政差出
정조 16년
以閔垠爲義盈主簿崔海寧崔錫圭爲兵曹佐郞正郞尹魯東仍任事承傳趙秀民爲栗峯察訪蔡一祥爲景陽察訪韓興裕爲京畿都事金致光爲殷栗縣監朴道翔爲英陽縣監鄭晩錫爲持平李身晦趙錫穆爲承旨沈公著爲監察李普衍爲掌樂主簿鄭㝡成爲泰川縣監洪義浩爲江陵府使黃仁點爲冬至兼謝恩正使李廷書爲禁府都事左尹單李鼎揆右尹單沈煥之
정조 16년
傳于金孝建曰翰林林景鎭爲先拿處
정조 16년
傳于李家煥曰當該銓官推考
정조 16년
以尹行任洪彦喆爲承旨李鼎揆爲大司憲李敬五爲大司諫宋景煥爲掌令姜文會爲持平李趾永爲獻納柳雲羽爲司諫曺翰振爲朔州府使韓復衍徐應輔金是瓚爲童蒙敎官李柱溟爲永禧殿參奉鄭時儉爲昭寧園守奉官金順行爲寧陵參奉金載翼爲齊陵參奉任希復爲南部都事朴佑源爲左尹李根爲敬陵參奉李永夏爲廣興奉事任璞爲崇陵別檢柳明觀爲典牲直長吏批畢
정조 16년
李家煥啓曰新除授承旨尹行任洪彦喆卽爲牌招察任何如傳曰允
정조 16년
以左承旨尹行任牌不進罷職傳旨傳于李家煥曰只推
정조 16년
李家煥啓曰新除授同副承旨洪彦喆時在江原道春川地斯速乘馹上來事下諭何如傳曰允
정조 16년
傳于李家煥曰在外都憲許遞前望單子入之
정조 16년
大司憲前望單子入之奇彦鼎落點
정조 16년
傳于李家煥曰英陽縣監當日辭朝
정조 16년
兵批判書李秉模進參判李鎭復進參議李喆模進參知李百亨進行都承旨李秉鼎進啓曰營將中軍虞候邊地僉使今當差出而擬望之人乏少營將虞候守令竝擬何如傳曰允
정조 16년
李秉鼎以兵批言啓曰前右議政朴宗岳敍用送西事命下矣當爲隨品置處而領中樞一窠判中樞二窠他大臣及輔國判書今方見帶判中樞府事李命植降付知中樞其代下批而知中樞時無見窠依例作闕李命植下批之意敢啓傳曰知道
정조 16년
以李章漢爲內禁將李晉秀爲兼司僕將盧尙樞鄭元赫徐命託爲五衛將朴枝盛金兌慶爲慶熙將鄭湋爲慶州營將朴宗和爲全州營將李周鳳爲大興中軍邊德淳爲惠山僉使李胤謨爲黃海中軍李永老爲全羅中軍具載厚爲忠淸水虞候丁好男爲訓戎僉使池得龜爲蛇渡僉使韓大鳳爲阿耳僉使宋光洙爲赤梁僉使劉致豪爲上土僉使白東遠爲江原中軍吳命源爲麟山僉使金履慶爲龍媒僉使鄭興僑爲老江僉使洪宅疇爲溸城僉使尹晉錫爲月串僉使李毅和爲楸坡萬戶安處默爲多慶浦萬戶金振聲爲黔毛浦萬戶林春郁爲於蘭萬戶段興道爲知世浦萬戶沈公綽爲鹿島萬戶金麗澤爲木浦萬戶韓錫胤爲助尼萬戶文德重爲吾老梁萬戶白東臣爲仇寧萬戶金時說爲玉江萬戶康光堯爲阿吾地萬戶曺二周爲鳥嶺別將吉喜春爲新門別將文成彪爲保山別將洪允祐爲晴川別將吳聖珪爲文殊別將尹相重爲訓鍊主簿吳顯忠李潤文爲武兼全膺舜爲順天營將訓鍊主簿單吳聖珪副護軍金命峻閔修益徐潤載金光運曺允獻李鉐副司直洪義榮金履成以上竝單付訓鍊判官金載遂崔鎭衡主簿朴思勉鄭臣弼朴徵獻以上減下以吳應常爲訓鍊正張鉉宅爲都摠都事李彦一爲部將金爲晉州營將尹弘儉爲南虞候成東一爲慶尙中軍李衡民爲從浦萬戶李榮大爲羅暖萬戶李海範爲都摠經歷知事作闕單李明運判府事單朴宗岳知事單李命植以權宅衡李偃爲部將尹頤東爲忠淸兵虞候金履喬爲北評事李彦豐爲鎭東萬戶李文道爲宣傳官金載遂爲訓鍊僉正朴思勉爲判官李運祥金壽玉申在寬爲主簿趙雲行爲五衛將李謙會爲訓鍊正李甲會爲副正李雲祜李尙岳爲都摠經歷李源亨爲武兼李烷爲忠淸兵虞候崔尙耆爲訓鍊僉正元晦鎭尹範益爲宣傳官金翰周爲都摠都事李得遠爲訓鍊判官趙雲永李鴻德爲主簿鄭周誠爲副正李雨普爲判官宣傳官尹範益從浦萬戶吳顯忠相換副司直李鎭復李喆模李百亨以韓師貞爲訓鍊僉正金宅和爲中樞都事李馨秀爲平南萬戶具命德爲夞怪萬戶南志彧爲武兼副護軍張鉉國金處漢李汝節李顯宅李柏然副司直申光履韓光綮李義鳳李身晦以尹範行爲內禁將申光輅爲兼司僕將尹相重爲都摠都事梁成龜爲訓鍊判官劉泰說爲主簿副司直李祖承以趙雲永爲宣傳官李偃崔寅燮爲訓鍊主簿金翰周爲宣傳官李春華張東源爲訓鍊主簿柳漢源爲武兼李宜弘爲部將朴聖範爲蟾津別將李得滿柳文鉉柳相默爲宣傳官李周百柳可源權思漢柳有澤尹行源爲武兼李宗蕃郭道行李邦鉉爲部將金思喆崔重一咸光秀李柱鄭宅亨白光儀鄭復曾爲守門將安泌爲部將副司直朴祐源以咸相益爲栗浦梁錫爲乾原韓佑邦爲乾川文泗成爲大吉號里吳一元爲五村金躍西爲雲頭里金廷老爲乫軒洞金志和爲都摠都事金履德爲武兼金坪爲部將鄭學畊爲內乘僉知二單李普天李晉秀副司直韓宗贊李章五以尹範喆爲武兼副司直白師謹兵批畢
정조 16년
以北評事望筒傳于李秉鼎曰新錄中擬入
정조 16년
又啓曰新除授本曹參議權恢卽爲牌招同參政事何如傳曰允今日政除拜者皆令先參政後謝恩
정조 16년
以從浦萬戶望筒傳于李秉鼎曰向有鎭弊釐正後別般陞遷之命則何以知釐正而遽然出代如知釐正則不爲陞遷而出代者以此以彼大是不察若此則爲西民眷眷之本意果安在哉又況特敎承傳乎望筒勿施宣傳官摠郞有履歷人中相換其委折爲先問啓兵曹判書李秉模從重推考年前特念鎭弊另擇五鎭邊將下送面飭渠等曰五考純褒則當外職陞遷否則別樣重勘申申戒飭命令不可不申況爲民之事乎其中兩鎭間已出代平南夞怪今日政以府使陞擢楸坡萬戶成覆福之連中萬萬駭然渠雖非伊時承敎之人旣爲其代則焉敢若此乎履福令江界府使大張威儀府民所見處決棍二十度本府苦役充軍擧行形止狀聞事令廟堂措辭行會以示爲民信令之意
정조 16년
兵曹參判前望單子入之李集斗落點
정조 16년
李秉鼎啓曰向有鎭弊釐正後別般陞遷之命則何以知釐正而遽然出代如知釐正則不爲陞遷而出代者以此以彼大是不察若此則爲西民眷眷之本意果安在哉又況特敎承傳乎望筒勿施宣傳官摠郞中有履歷人中相換其委折先爲問啓事命下矣問于兵曹判書李秉模處則以爲西關鎭弊孰非聖念憧憧之地而至於從浦又是江界弊鎭則其所差擬之際固當十分審愼而鎭弊釐正與否不能的知只知循例瓜代率爾差出彼此之間俱無所據致勤嚴敎惶隕之至不知所達云矣敢啓傳曰知道
정조 16년
傳于李秉鼎曰內乘中時帶禁軍將人改差差代
정조 16년
傳于李家煥曰都承旨爲軍士房
정조 16년
以監軍望筒傳于李家煥曰佐郞崔海寧以江原道人收用而聞已身故其代又以本道人口傳擬入以副信令之意此窠若收用則本道土着之名以文臣未通淸者只是二人云文風何如是多讓於西北乎道內各邑明於經工者爲幾人專於功令者亦爲幾人而又如烏升主人之後承今爲幾人竝令道伯遍問詳詢區別條列以聞事分付
정조 16년
金孝建以禮曹言啓曰祈晴祭設行後靈應如響積雨快霽不可無報謝之擧報謝祭吉日令日官李持喆推擇則今二十五日爲吉云以此日設行之意知委何如傳曰近來禮判擧措何如是燥擾乎甚非所知三庚六月之祈晴旣無其例而自創之其後大水眞正當爲之時嫌於煩瀆不得設行何幸昨今太陽中天霽光赫然因此快得收晴方齋心默禱則霽未數日更請報謝者是豈靜而待之之意乎況七月尙遠亦豈有此時報祭之例乎當該行公堂上竝罷職捧納承旨遞差更待來初稟旨可也
정조 16년
李秉鼎啓曰守禦使吳載純以禮曹判書纔已罷職矣將兵之任不可無摠察之人何以爲之敢稟傳曰壯勇營兵房兼察牌招聽傳敎
정조 16년
李秉鼎啓曰前守禦使吳載純所佩密符替納修正次密匣請出之意敢啓傳曰兼佩
정조 16년
傳于李秉鼎曰今日政新除授守令察訪初仕邊將皆令明日待令
정조 16년
李家煥以兵曹言啓曰本曹一軍色正郞尹魯東移拜京畿都事矣軍色之任有難數遞今姑仍任何如傳曰允
정조 16년
申耆以弘文館言啓曰新除授校理鄭萬始時在全羅道興陽縣任所李龜雲時在慶尙道英陽縣任所經筵入番事緊請竝斯速乘馹上來事下諭傳曰依啓
정조 16년
李事鼎以賑恤廳言啓曰漢城府民家頹壓恤典別單兩度據西部字內全家頹壓十二戶各錢二兩全幕漂失二戶各錢二兩完少頹多十三戶各布一疋南部字內全家頹壓一戶錢二兩完少頹多三戶各布一疋北部字內全家頹壓五戶各錢二兩完少頹多二戶各布一疋合錢四十兩布十八疋恤典依例分給之意敢啓傳曰知道
정조 16년
李秉鼎以賑恤廳言啓曰漢城府民家頹壓恤典別單據西部字內全家頹壓十戶各錢二兩全家漂失一戶錢二兩完少頹多十八戶各布一疋南部字內全家頹壓二戶各錢二兩完少頹多一戶布一疋合錢二十六兩布十九疋恤典依例分給之意敢啓傳曰知道
정조 16년
金孝建以刑曹言啓曰慶尙道定配罪人中迎日樂遜移配松禾東萊樂莘移配薪智島南海過希移配珍島咸鏡道定配罪人中慶源益童移配梁山全羅道定配罪人中黑山島䎘雲移拜薪智島珍島後傳更問該道養遂後傳同配珍島平安道定配罪人中渭原樂述移配長淵鐵山粹臣移配松禾事徒流案書下矣依下敎本曹所管移配諸罪人竝卽押送于新定配所事發關分付於各該道臣而養遂配所問于該道與後傳同配珍島事及樂述粹臣移配一款俱是義禁府所管罪人竝令該府擧行之意敢啓傳曰知道竝自刑曹擧行可也
정조 16년
金孝建以義禁府言啓曰沔川郡守鄭東杓拿問處之事傳旨啓下矣鄭東杓時在任所云依例發遣府羅將拿來何如傳曰待待命拿囚
정조 16년
壬子六月二十二日卯時上御誠正閣藥房入診左承旨左副承旨同爲入侍時藥房提調鄭昌順副提調李秉鼎行左承旨李集斗右副承旨申耆記事官李海淸假注書鄭尙愚記事官李重蓮林景鎭直閣南公轍醫官金光國李翊臣李敬培李惟鑑以次進伏訖昌順曰日間聖體若何上曰一樣矣昌順曰王大妃殿氣候若何上曰一樣矣昌順曰惠慶宮氣候若何上曰一樣矣上曰吏房承旨入侍出榻敎賤臣承命出傳右副承旨李家煥進伏命書榻敎曰朔州府使茂山府使今日政內擬入昌順曰醫官待令使之入診何如上曰不必診察矣上敎秉鼎曰先卿在箕伯時事頃筵略言及於諸臣而昔年直宿時先卿以嘗藥之任多有效勞之事矣昨日展拜後特除卿知申卽記念先卿之意也秉鼎曰聖敎至此臣感泣不知所達矣上曰侍從之年老而立朝與出入三司之最久者昨命抄入而其中有先朝經幄之臣亦有立朝四十年臺通三十年之人今當大政其在疏滯之道不必惜一資矣昌順曰寔是振淹滯之聖意臣不勝欽仰矣仍命書傳敎曰守令初仕當所愼揀如忠臣勳舊廉吏之裔亦宜收用西北人昨諭申申不必更提間起之賢士未易羅致則欲求老成人典刑於其後繩似此家子孫一體收用大抵我朝歲再大政卽虞廷考績而黜陟之遺意也政眼一出萬目爭睹則若使所擬異於所求所用又異於所望惡在其大政之爲也近來痼弊莫有甚於太局而太拘天生人才豈有石竇內外之別乎散政猶不可若此況大政乎今政則無論內外淸腴復職筮仕廣用遠人事另飭兩銓疏鬱之政在蔭武且務恢蕩況三司之臣乎昨令銓曹抄出錄啓果不爽所料玉堂之叨侍先朝經幄之列者今日政外職堂上窠陞擬兩司之立朝三四十年曾經亞長者臺通三十年年過七十者特陞一資次次調用名以法從釋褐過四十年者又有之云不可但以積薪言亦爲陞資事分付命退諸臣以次退出
정조 16년
壬子六月二十二日午時上御重熙堂左承旨入侍時行左承旨李祖承假注書鄭尙愚記事官洪樂游林景鎭以次進伏訖上命讀公事書判付訖命書榻敎曰同副承旨入侍賤臣承命出傳同副承旨金孝建進伏命書傳敎曰近來文臣侍從及參上之屢煩飭敎而銓曹終不試其能否於百里若此則文臣反不若蔭官乎事之無謂莫甚於此今政留意試可事申飭銓曹又命書傳敎曰兵批虛司果一人云北道邊將現窠以善治文倅特爲陞擬以勸他人兼爲陞仕者疏滯之政又命書傳敎曰侍從陞資中登科及臺通近四十年曾經正三品者一體捧傳旨又命書榻敎曰端川府使博川郡守望筒勿施又命書榻敎曰未肅拜兵曹郞廳改差又命書榻敎曰在外訓鍊正改差副正李馨秀都摠經歷李海範竝仍任前職其代差出又命書榻敎曰光陽素稱難治難付生手今日政新除蔭倅閑邑中勿拘相換茂山府使李普天北幕屬耳移付僉樞另擇差代又命書榻敎曰未赴任忠淸兵虞候改差又命書榻敎曰在外承旨許遞又命書榻敎曰兵曹參判前望單子入之待下批先參政後謝恩孝建曰兵批望筒中忠淸兵虞候不以某人某代懸註者已是不察而至於正書政事亦多有誤書處事甚未安當該堂上推考何如上曰依爲之出擧條命退承史以次退出
정조 16년
壬子六月二十二日申時上御重熙堂下直邊將入侍時同副承旨金孝建假注書鄭尙愚記事官洪樂游林景鎭從浦萬戶尹範益楸坡萬戶李毅和以次進伏上曰邊將使之進前可也範益等進至階前上曰俄者以賞罰之意有所傳敎而爾等擇差以送各別恪謹奉公釐革鎭弊俾無抵罪之地可也仍命退諸臣以次退出
정조 16년
壬子六月二十二日酉時上御重熙堂同副承旨入侍時同副承旨金孝建記事官李海淸記注官承膺祚記事官洪樂游以次進伏訖上命讀公事書判付訖命書傳敎曰今見望筒始覺年滿故人之孫焉可不收用直長中文臣時帶人改差次次序陞後以贈判書李鎭衡孫李根擬入事分付銓曹命退承史以次退出
정조 16년
行都承旨李秉鼎坐左承旨申耆坐右承旨李家煥坐直左副承旨李文會坐直右副承旨朴長卨坐同副承旨未差注書徐有聞病李海淸仕假注書鄭尙愚仕直事變假注書韓耆裕仕
정조 16년
申耆啓曰合辭方張之時兩司無詣臺之員除在外外未肅拜兩司諸臺竝卽牌招何如傳曰允
정조 16년
傳于朴長卨曰吏兵房承旨與守令察訪邊將初仕人入侍
정조 16년
傳于李文會曰右副承旨入侍
정조 16년
傳于申耆曰工房承旨入侍
정조 16년
傳于李文會曰右副承旨同副承旨入侍
정조 16년
傳于李家煥曰他承旨入侍
정조 16년
承旨前望單子入之李文會權恢趙武範落點
정조 16년
傳于李家煥曰承旨前望單子入之待下批牌招察任
정조 16년
承旨前望單子入之朴長卨姜垣落點
정조 16년
傳于申耆曰承旨姜垣年限已過云許遞僉知作窠令該曹口傳擬入
정조 16년
兵曹口傳政事以姜垣爲僉知
정조 16년
傳于李文會曰戶工曹參議前望單子入之待下批牌招察任
정조 16년
戶工曹參議前望單子入之戶曹參議權恢工曹參議趙武範落點
정조 16년
傳于申耆曰右副承旨許遞
정조 16년
吏曹口傳政事以洪彦喆爲兵曹參議以柳匡國爲參知
정조 16년
傳于申耆曰在外兵曹參議許遞前望單子入之
정조 16년
兵曹參議前望單子入之申匡堯落點
정조 16년
吏曹兵曹參議單柳匡國參知單申匡堯
정조 16년
傳于申耆曰未下直守令一司除署經下送
정조 16년
李家煥啓曰事變假注書金履載身病猝重勢難察任今姑改差何如傳曰允
정조 16년
吏曹口傳政事司饔主簿金理一引儀權以經相換
정조 16년
以司饔主簿相換望筒傳于李文會曰一名之許通廚院載在定式則混同相換法將焉用當該堂上從重推考該房承旨推考此望筒更爲修正以入
정조 16년
吏曹口傳政事司饔主簿李宅淵活人別提尹博基相換
정조 16년
吏曹口傳政事以李基成爲居山察訪
정조 16년
以金世禎囚單子傳于李家煥曰旣汰其職分揀放送
정조 16년
以韓佑邦囚單子傳于李文會曰何足責付之兵判處置
정조 16년
掌令李東稷啓曰臣於見職本不近似不但屢叨蔑效曾經本府亞憲之任且臣前任泰川縣監解由方在未出中揆以公格俱難仍冒請命遞斥臣職答曰依啓
정조 16년
執義柳匡天啓曰請爲奴罪人河翼龍亟令王府設鞫得情快正王法請掌令柳施以遠竄之典請伊日憲府詣臺臺臣竝施刊削之典請亟寢秋曹罪人柳師文放釋之命仍令王府設鞫嚴問期於得情夬正王法答曰不允請新除授大司憲奇彦鼎時在全羅道光州地掌令宋景煥時在忠淸道舒川地持平姜文會時在京畿楊州地持平鄭晩錫時在抱川地請竝斯速乘馹上來事下諭答曰依啓
정조 16년
申耆以兵曹言啓曰新除授乾川權管韓佑邦今日不卽待令故査問其委折則謂以猝有身病運動無路不得待令云極爲無嚴不可置之爲先汰去令該府拿問處之何如傳曰允其代口傳差出可也
정조 16년
兵曹口傳政事乾川權管單李泰成
정조 16년
李文會以左邊捕盜廳言啓曰本廳兼從事官金翰周移差宣傳官職務相妨兼從事官之任改差何如傳曰允
정조 16년
刑曹啓目粘連忠淸監司李亨元矣狀辭之非請仍非請代帶得言外持難之意忽請令該曹稟處者大關紀綱萬萬駭然緘辭推考罪杖六十收贖公罪判付啓依允爲旀議減一等爲良如敎
정조 16년
右副承旨權恢同副承旨趙武範疏曰伏以臣等俱以老殘之人幸楡已迫蒲柳先衰蟄伏窮巷亦有年所不意今者特蒙天恩憐其通籍之年久竝加一資先之以騎省之職繼之以喉院之任臣等之惶隕感泣爲如何哉固宜竭蹶趨承而似此筋力必致尸職僨事之慮而況年至七十則自銓家已有拔望之規以此以彼冒膺無路伏乞聖慈哀之憐之特許遞臣等之職歸臥弊廬歌詠聖澤千萬幸甚臣等無任云云踏啓字
정조 16년
壬子六月二十三日卯時上御熙政堂吏兵房承旨與守令察訪邊將初仕人入侍時行都承旨李秉鼎右承旨申耆左副承旨李家煥假注書鄭尙愚記注官承膺祚記事官洪樂游黃州牧使李彦植安邊府使尹東晩慶源府使朴宗來三水府使李魯述甲山府使李儒慶江陵府使洪義浩長津府使李得駿朔州府使曺翰振淮陽府使鄭景祚茂山府使李元植河東府使趙台鎭沔川郡守金履仁祥原郡守李潤集渭原郡守宋載瑞順天郡守李煥博川郡守洪棆歙谷縣監鄭昌謩泰川縣監鄭㝡成殷栗縣監金致光懷德縣監金相儼井邑縣監朴瀅源光陽縣監李祖範金化縣監鄭聖榦松禾縣監丁藎祖彦陽縣監李邦榦孟山縣監徐潤璞安峽縣監任希問金泉察訪洪允五金郊察訪尹㝡遠銀溪察訪金行簡居山察訪金世禎召村察訪金獻行童蒙敎官徐應輔南部都事任希復寧陵參奉金順行泰陵參奉李根訓戎僉使丁好南惠山僉使邊德淳蛇渡僉使池得龜阿耳僉使韓大鳳赤梁僉使宋光洙獜山僉使吳命源彌串僉使金得臣老江僉使鄭興僑上土僉使劉致豪龍媒僉使金履慶淸城僉使洪宅疇月串僉使尹晉錫鹿島萬戶沈公綽黔毛浦萬戶金振聲於蘭萬戶林春郁多慶浦萬戶安處默知世浦萬戶段興道木浦萬戶金麗澤助泥萬戶韓錫胤仇寧萬戶白東信阿吾池萬戶康光堯吾老梁萬戶文德重玉江萬戶金時說鳥嶺別將曺仁周晴川別將洪允祐新門別將吉喜春文殊別將吳性珪保山別將文成彪羅暖萬戶李榮大從浦萬戶尹範益鎭東萬戶李彦豐平南萬戶李馨秀夞怪萬戶具命德宣傳官李得滿柳文鉉柳相默武兼柳有澤兪範柱李周百尹行源部將安泌郭道行李邦鉉守門將崔重一金思喆鄭宅亨白光儀栗浦權管咸相益乾川權管韓佑邦吾村權管吳一元以次進伏訖上曰守令邊將初仕人次次進前各奏職姓名可也東晩等以次進前各奏職姓名訖上敎宗來魯述儒慶等曰邊民欲見文士之治故以近侍之臣差送各須善爲撫摩俾有擇送之效可也敎得駿曰長津設置之後凡事姑未就緖爾若善爲則亦當陞遷必恪謹奉公可也敎景祚曰淮陽堂上窠而以堂下差遣出於別格善治然後可副差送之意誠心爲之可也敎履仁曰此時三南守令不可曠官爾其今日下直卽爲下去可也仍命書傳敎曰農務方殷三南守令皆令當日辭朝催促下送毋敢遲滯事分付敎潤集曰祥原近來數遞爾須一反前倅之治以爲滿瓜之地可也敎載瑞曰年幾何對曰六十一矣上曰小心爲之可也敎棆曰博川所謂場稅爲弊多端云爾須善爲釐革可也敎世禎曰居山亦難治之驛爾欲何以蘇革乎對曰馬政欲申飭矣上曰驛弊豈只馬政一事乎世禎不能對上曰其所奏對極未瑩矣仍命書榻敎曰居山察訪金世禎改差令該府拿處其代仍令該曹口傳各別擇差敎根曰記念爾祖特命初仕差擬爾以乃祖之孫須思當官盡職之道可也命書榻敎曰在外及不爲仕進承旨許遞前望單子入之待下批牌招察任命退諸臣以次退出
정조 16년
壬子六月二十三日未時上御誠正閣工房承旨入侍時右承旨申耆假注書鄭尙愚記注官金良倜記事官洪樂游以次進伏訖上曰右副承旨同副承旨入侍賤臣承命出傳右副承旨權恢同副承旨趙武範進前上曰右副年幾何恢曰七十矣上曰同副年幾何武範曰七十一矣上曰以容貌觀之似不過六十矣命讀公事書判付訖命耆書傳敎曰旣爲江民屢煩飭諭則所管邊將其所勸懲宜有別般先甲之令以宣薦拔例差送之類五考連上則外職陞遷其間一考居中則令帥臣拿致決棍懲勵連中或間次中及居下者令本府使決棍卽其地充軍事下諭于該道道帥臣及該府使俾各曉諭於諸鎭將命書榻敎曰兵曹堂上有闕代令該曹口傳差出命退諸臣以次退出
정조 16년
行都承旨洪明浩坐左承旨申耆坐直右承旨李家煥坐左副承旨李文會坐右副承旨朴長卨坐直同副承旨李冕膺坐注書徐有聞病李海淸仕直假注書鄭尙愚仕事變假注書韓耆裕仕
정조 16년
李文會啓曰大司憲奇彦鼎掌令宋景煥持平鄭晩錫俱在外執義柳匡天呈辭掌令一員未差持平姜文會未肅拜監察茶時之意敢啓傳曰知道
정조 16년
申耆啓曰禁衛營將官來言今曰本營軍兵日次私習云矣敢啓傳曰知道
정조 16년
李家煥啓曰漢城左尹朴祐源右尹沈煥之除拜後過三日不爲出肅依定式竝推考警責仍卽牌招何如傳曰允
정조 16년
傳于朴長卨曰都承旨右副承旨入侍
정조 16년
傳于朴長卨曰左副承旨入侍
정조 16년
傳于洪明浩曰吏房承旨入侍
정조 16년
以承旨有闕政事取稟傳于洪明浩曰當日爲之參判未差之代前望單子入之待下批牌招察任
정조 16년
吏曹參判前望單子入之李秉鼎落點
정조 16년
以吏曹參判李秉鼎牌不進推考傳旨傳于李家煥曰更爲牌
정조 16년
以判敦寧金履素初度呈辭傳于李家煥曰許遞前望單子入之
정조 16년
判敦寧前望單子入之李敏輔落點
정조 16년
吏曹口傳政事以李冕膺爲兵曹參議李師謙爲兵曹參知兵曹佐郞申光岳鄭道復楊致鶴以上江原人收用事承傳
정조 16년
有政吏批判書金思穆受由參判李秉鼎進參議徐邁修病右副承旨朴長卨進啓曰判書金思穆呈辭受由參議徐邁修病不來小臣獨政未安何以爲之敢稟傳曰仍爲之
정조 16년
以洪明浩李冕膺爲承旨尹㬦爲大司諫李周顯爲司諫權坪爲掌令李顯道爲獻納李明淵宋俊載爲正言徐有隣爲判義禁宋鍈爲同義禁申禹相爲宗簿正沈興永爲司成崔重圭爲吏曹正郞尹在明爲吏曹佐郞贈吏判李崇臣贈左贊成例兼贈吏參李賀朝贈吏判例兼以上判敦寧李敏輔考祖考兩代追贈
정조 16년
兵批判書李秉模病參判李集斗進參議未差參知李師濂未肅拜左承旨申耆進僉知柳匡國洪彦喆申匡堯李身晦趙錫穆韓宗纘李章五崔昌國副護軍金星甲李東稷副司直金履素鄭存中李鼎揆尹行任金翊休金孝建兪漢模李普天朴載淳崔重圭朴瑞源以上竝單付
정조 16년
朴長卨啓曰合辭方張之時兩司無詣臺之員事甚未安今日政新除授兩司諸臺竝待下批牌招未肅拜人員一體牌招何如傳曰允
정조 16년
以平安監司洪良浩狀啓龍川府人命渰死民戶頹壓恤典題給事傳于朴長卨曰瘡痍之餘方農失所極爲矜悶依三南蠲恤例擧行事令廟堂卽爲分付
정조 16년
李冕膺以賑恤廳言啓曰漢城府民家頹壓恤典別單兩度據東部字內完少頹多二戶各布一疋南部字內全家頹壓二戶各錢二兩完少頹多二戶各布一疋北部字內全家頹壓一戶錢二兩完少頹多一戶布一疋合錢六兩布五疋恤典依例分給之意敢啓傳曰知道
정조 16년
持平姜文會獻納李顯道應敎李太亨校理金熙朝修撰朴奎淳副修撰李尙度尹致性啓曰鄭致達之妻凶逆前後聲罪已盡其千妖萬惡之罪凡在血氣之倫者莫不切齒痛心噫危逼聖躬沮遏大策厚獜之凶謀而窩窟則此賊也推戴逆禶謀危宗社範能之逆節而根柢則此賊也此豈容一日假息於覆載之間哉三司之論已及多年轉而爲合辭之啓合辭之啓又閱幾年而轉而爲伏閤之爭當日處分迺止於近島黜置揆以邦憲已爲失刑之大者豈意向者遽有出陸之命不審殿下何爲此萬萬過擧也噫嘻此賊之有萬戮難赦之罪者殿下之所嘗洞燭者也無一分可恕之端者殿下之亦嘗俯諭者也國無法則已如其不然則未安有謀危宗社之如此賊而使其首領之得保也危逼聖躬之如此賊而有此內地之移置也當初殿下之不忍置法姑從次律者不過曰恐傷先王之德欲體先王之心也此則有大不然者先大王之於渠止慈至愛之德如傷若保之恩是固大聖人人倫之至耳渠若有一半分人心則固當謙恭謹畏奉承聖意而奈狼性難馴虺毒潛肆謀逼先王之儲嗣幾危先王之宗社而幸賴先大王日月之明終不爲此賊之所熒惑赫然明斷丕建大策以奠我宗祊於億萬年盤石之固此先大王之宏謨英列卓越百王昭垂萬世者也惟其梟獍之凶鬼蜮之凶不及彰著於在宥之日未克斷恩正法也今若以先王慈愛之恩貸此賊罔赦之罪則非所以明先王之德而體先王之心也管叔致辟何累於文王之盛德而恩不掩義所以周公達孝也以殿下之聖學高明見理甚精而何不劈破此義理之關明正其亂逆之罪乎夫朝廷命令不由於喉院罪謫去來之不關王府其爲後弊有不可勝言實非所望於聖明之時而此猶屬餘事妖凶如鄭妻憯毒如鄭妻而遽使移置於京師至近之處巢穴得肆之地喙息自如防守不嚴以揆賊事觀之凶招中所謂救貧議婚等說又是妖賊之一大罪案其糾結凶徒煽動亂民之狀昭不可掩而其中罔測之凶言亦有脈絡之相關者此而置之則又不知幾箇凶賊接迹而起藉爲淵藪宗社之憂容有其極蓋其妖肚逆腸愈往愈甚初旣爲謀逆之巨魁王法不行又爲煽亂之窩窟而近畿尙置思之及此每不覺懍然今於千萬夢想之外擅離黜置之所恣到近京之地人心驚懼莫不戰掉嗚呼臣等之與此賊尙戴一天致有此窮凶絶妖之擧者莫非臣等之罪而亦不料其去益無忌憚至此之極也若不於此時亟施王章永絶禍根則其可曰國有臣子乎其不可一刻容貸也決矣請黜置罪人鄭致達妻亟令王府夬正典刑噫嘻痛矣從古亂逆何限而窮凶絶惡豈有如德相者哉蝨附權奸奴聽指使與國榮所綢繆者大計之沮遏也與國榮所謀議者唯國脈之潛圖也四字凶言已是振古所無之大逆而到今眞贓盡爲發露逆節尤極凶慘筵席不道之奏辭草本罔測之疏語實爲澤白泓諸賊之根柢而末乃與仁京輩一種凶逆聲氣相通徒黨寔繁或推爲大將或署爲先鋒至於謀聚徒衆掠邑犯都若非天佑宗祊罪人斯得滔天之禍可勝言哉德相乃以澤泓之罪首又爲仁京之賊魁雖千剮萬斫不足以洩輿憤而拿囚閱月一未訊問曾不得加一杖損一毛使之徑斃於獄中古今天下寧有是哉追律雖有禁條而此賊則前後不道之言皆出於渠口諸賊承款之招無非德相之結案孥戮籍産之律不施於此賊其可曰國有三尺乎且況逆復正法之後十四字刀割擧國臣民腐心之痛切齒之讎尤有倍於前日請物故罪人德相亟施孥籍之典噫嘻痛矣尙喆之罪可勝誅哉本以庸瑣之品久據白軸之任眷遇何如恩造何如而賦性側媚宅心陰祕罔念國恩之圖報徒知凶賊之力護耉輝復出之說暗地和應情跡難掩龍妻援比之奏宿處顧戀手脚盡露物議之喧騰厥惟久矣王章之久屈尙何言哉平日之稔惡旣如是狼藉則其子之傳法亦可以推知今此逆宇之東西閃跡千億化身莫非傳襲有素而指敎有自也然此猶屬之細故而至若指揮悖子構成啓草將欲啓達而先售嘗試之計急於掉脫而反肆欺罔之習噫嘻是豈今日臣子之所敢萌於心而筆諸書者耶且況網打之計莫售則反爲薦人之擧樹黨之意斯急則至有擬帥之謀父子綢繆同惡相濟殆有甚於世藩之於嵩賊堅之於積一行刀割姻附賊復陰助聲勢不軌之跡已綻懷二之謀難掩賊復之輸款卽尙喆之決案揆以邦憲焉逭天討而顯戮未施陰誅先加輿憤去而愈菀國論去而愈激而向者院相之敎大有不然者雖以逆積賊點之曾經院相及其逆節綻露之後王章無所撓屈今逆喆之罪有浮兩賊則豈可以院相之故貸三尺之重沮一國之論乎請逆賊尙喆追施孥戮之典噫十三行刀割答曰不允
정조 16년
持平姜文會啓曰爲奴罪人河翼龍敢以罔測之說做作眞諺之書暗投宮禁之中欲售危逼之計究其所爲萬萬窮凶決不可一刻容貸於覆載之間請爲奴罪人河翼龍亟令王府設鞫得情決正王法柳星漢窮凶絶悖之狀已於前啓改構指語備陳其陰慝凶毒之情節而雖以其疏中已露之逆節論之固難容於覆載之間而日前憲疏名以懲討之論勘以削黜之典者殆同官師之規視若薄物之過跡涉曲護意在嘗試物情駭惋久而未已請前掌令柳施以遠竄之典臺閣發啓自有體段人見各異不必苟同而隨時低仰觀勢進退有乖直截之風實貽臺閣之羞臣於入來臺廳之後始聞前日憲臺之發啓初則臚列頗詳啓草具成末乃聚首相議忽地變改勘律雖重而聲罪反輕支辭徒煩而實狀更略意在塞責事近不誠如此而將何以仰格天心俯洩輿憤乎此不過欲彌縫於目下陰示顧護於凶徒始畏公議之嚴遣辭旣峻終懷顧瞻之態措更刪究厥情狀誠極駭惋如此臺體前所未有請伊日憲府詣臺臺臣竝施刊削之典噫嘻痛矣柳師文之罪可勝誅哉渠以極逆之父惟當畏死縮首恭俟當律之暇而乃敢偃息城闉延攬人客不小畏蹙益肆凶毒一室兩賊同惡相濟詬罵天日之凶言無所不至指斥乘輿之悖語罔有紀極傳說狼藉有耳皆聞而至登諫長之疏諭致有法曹之捉囚則此其星漢父子凶肚相傳逆節世襲平日怨國懟君之心弸結于中愈往愈肆者也且其子凶疏之構成也敢曰在家不知其子悖說之噴出也亦是自有所受則此賊父子窮凶情節不可一日容貸於覆載之間也明矣其子星漢旣有府院鞫問之請則其父師文不可不竝施嚴鞫而迺者天綱大恢遽下疎放之敎國法之隳壞已無可言而輿情之憤惋去而益激請亟寢秋曹罪人柳師文放釋之命仍令王府設鞫嚴問期於得情夬正王法答曰不允
정조 16년
獻納李顯道啓曰興陽縣爲奴罪人河翼龍做出叵測之說作爲眞諺之書潛投深嚴之地欲售危逼之計究厥情狀亘古所無決不可一刻容貸於覆載之間請爲奴罪人河翼龍亟令王府設鞫得情夬正王法罪人克觀克泰以妖任之同氣凶謀逆節爛熳同參而嚴訊之下抵賴不服未克究覈未及承款王章莫伸輿憤莫泄請金甲島爲奴罪人克觀古今島爲奴罪人克泰更令王府嚴鞫得情夬正王法逆賊尙魯卽是千萬古所未有之劇賊而孥戮之典旣施旋寢噫此賊之未伏王章徑自殞斃已極神人之憤矣假使此賊頑然尙在則千剮萬斫不足以懲其罪孥之戮之在法當然凡係祖宗朝金科玉條猶或隨時變通則今此追孥之禁自近年斷然定行守之太固致使應行之律不得施於此賊萬有一日後惡逆之如尙魯窮凶者抵賴不服頑忍徑斃則孥戮之法其將不施乎罪在罔赦事關後弊請逆賊尙魯亟施孥戮之典星漢之凶言逆節綻露無餘擧國臣民莫不沬血致討其父師文苟有一分嚴畏之心則所當屛息縮伏覓死不得而渠敢偃處城闉延接人客此已萬萬痛惡而詬天罵日凶言悖說罔有紀極梟音益肆狼毒愈狼之說至登諫長之陳疏繼有法府之捉囚凡今日含生之倫擧切驚痛憤惋誓不與此賊父子共戴一天秋堂之疏請移鞫亦可見嚴國法討亂賊之義而不惟不賜允從乃以先問師文不但顚倒爲敎此賊之指斥乘輿公肆詬罵又出於星漢未伏法之前則其父子同惡讎國怨天之狀愈可見矣星漢請鞫旣有府院合啓師文竝鞫尤是擧國同聲而不意全放之命有若疎釋者然國體之隳壞已無可言輿憤之轉激去而益甚請亟寢秋曹罪人柳師文放釋之命仍令王府設鞫嚴問夬正典刑新除授司諫李周顯時在全羅道全州地請斯速乘馹上來事下諭答曰不允下諭事依啓
정조 16년
右尹沈煥之上疏原疏未下答曰省疏具悉卿其勿辭行公
정조 16년
壬子六月二十四日卯時上御誠正閣察訪初仕人入侍時行都承旨李秉鼎右承旨李家煥左副承旨李文會右副承旨朴長卨假注書鄭尙愚記注官金良倜記事官洪樂游永禧殿參奉李柱溟居山察訪李箕成以次進伏上命讀公事書判付訖上曰察訪初仕人進前箕成進伏奏職姓名上曰居山多有弊端云爾欲何以釐正乎箕成曰馬政申飭驛卒撫摩以爲一分蘇弊之道矣上曰其外更無釐革者乎箕成曰馬位畓多有浦落處云矣上曰馬位畓之弊豈但浦落乎爾下去後諸般弊端各別釐正可也箕成曰臣受恩罔極謹當竭誠奉公以爲報效之地矣上曰所奏極爲猥越矣秉鼎曰居山察訪李箕成奏對之際語或猥越所當重勘而本院請推之外無他可施之罰何以爲之乎上曰推考可也出擧條柱溟進伏上曰是誰某之族乎家煥曰李景溟之弟矣命察訪先退命書傳敎曰今番侍從久次陞資人之新除承宣佐貳者多以在外例遞殊非疏用之意令該曹竝卽單付加設僉樞筋力之可以登途者使之上來肅命難於自力者各令該道報于該曹樞銜減下事分付該曹命書榻敎曰在外兵曹堂上許遞令該曹口傳差出秉鼎曰我聖上東顧一念夙宵憧憧今日筵中又以文風之不振至有令道臣詳詢以聞之敎臣不勝欽仰萬萬而適因言端敢此仰達矣有邑之最所敬謹者莫重於祀典而伏況前後恤祀之德意未嘗不藹然於絲綸之間則爲守令者所當另加敬愼而臣於待罪蔚珍時見之則從前謬例春秋釋菜外爲守令者多不躬行社稷壇壝初不看審只爲朔末公事之粘移例報至於城隍發告及厲祭則尤不着意所謂獻官執事者皆以蠢蠢無識者差出祝文傳謄或書以某月某日某干支飯稻米藿鹽等祀需皆以生物暫設卽撤一任下屬之私用如是而鬼神安得顧歆災沴寧不感召乎臣果作爲節目使之遵行而意以爲蔚珍卽海上僻陋之邑故其弊適然歸路逢着忠州倅鄭東閔語到此事東閔以爲忠州亦然極爲驚駭故已爲痛革流弊云忠州以大都護之邑其弊如此則他邑可以反隅臣意則下詢廟堂及掌禮之臣別般嚴飭以爲申明祀典之道似好故敢此仰達矣上曰年前申飭何如則祝文之書以某月某日祭物之皆用生物云者旣聞之後若不別般嚴飭何以責其修擧之效乎令廟堂嚴關各道道臣其所致潔盡誠之方正謬矯弊之道別出意見另飭列邑仍以形止狀聞來頭御史暗行時亦以列邑祀典勤懇爲黜陟事添載齎去節目可也出擧條秉鼎曰挽近以來籍法不古而關東各邑之錯亂淆雜尤有甚焉臣於待罪蔚珍時適當式年故詳考邑籍則以常漢冒稱幼學非今斯今不可勝數而最所萬萬痛駭者閑散戶籍之四祖太半賊職或書以守令察訪或書以參奉通德郞而其中一二漢高曾祖或書以兵判或書以監司去式如此今式又如此以訛謄訛殆若眞箇曾經者然大關變怪不可仍置故臣果取招報營定配道內而蔚邑如此他邑可知今籍雖改舊籍尙存若不別般懲勵則海隅蚩俗恐難丕變臣意則下詢廟堂有司之臣限幾式京兆所置八道帳籍中賊職冒書者一一考出釐改痛革則似有補於振國綱明籍法之道故敢此仰達矣上曰令京兆嚴飭諸道可也命退諸臣以次退出
정조 16년
行都承旨洪明浩坐行左承旨李祖承坐直右承旨李家煥坐左副承旨李文會坐右副承旨朴長卨坐同副承旨李冕膺坐直注書徐有聞病李海淸仕直假注書鄭尙愚仕事變假注書韓耆裕仕
정조 16년
李文會啓曰大司憲奇彦鼎掌令宋景煥持平鄭晩錫俱在外執義柳匡天持平姜文會呈辭掌令權坪傳旨未下監察茶時之意敢啓傳曰知道
정조 16년
李文會啓曰備邊司郞廳來言今日賓廳日次而大臣身病不得來會云矣敢啓傳曰知道
정조 16년
傳于朴長卨曰左承旨右承旨入侍
정조 16년
以忠淸監司李亨元狀啓恩津等邑民家漂壓顧恤數爻畢構形止待報來陳聞計料事傳于朴長卨曰恤典頃有成命而去月卄四之雨水頹漂今月卄四始乃登聞者其爲稽滯極甚駭然若使邑倅蚤夜不怠則奏御之民事豈可如是緩忽乎當該守令等所當重勘而時値農節待滌場封倉竝令該府拿問處之卿則推考事回諭
정조 16년
李祖承以兵曹言啓曰因義禁府韓佑邦囚單子傳曰何足責付之兵判處置事命下矣韓佑邦決棍懲勵放送之意敢啓傳曰知道
정조 16년
李祖承以兵曹言啓曰卽接東所衛將郭海濟牒報則回泰門西邊內宮墻一間許仍雨頹圮云爲先令紫門監以杻把子堅實圍排把守軍則銅龍門入直禁衛軍八名除出限修築間嚴加守直之意分付何如傳曰允
정조 16년
李祖承以兵曹言啓曰卽接西所衛將鄭元赫牒報則集成門北邊宮墻內松木一株顚仆宮墻一間許頹圮云爲先令紫門監以杻把子堅實圍排把守軍則金虎門入直軍八名限修築間嚴加守直之意分付何如傳曰允把守軍置之
정조 16년
李祖承以兵曹言啓曰仁政殿後墻內松木一株爲風所折橫壓墻上墻垣一間許頹圮而殿簷後面下層瓦子一間許因此脫落待晴卽爲修改墻垣頹圮處爲先令紫門監以杻把子堅實圍排把守軍兵當爲除出守直而此是殿內曾無軍兵出入把守之事雖有入直禁軍亦無除出守直之例何以爲之敢稟傳曰知道令龍虎營將校率領禁軍數人晝察夜巡仍爲定式施行可也
정조 16년
李冕膺以禮曹言啓曰卽接懿陵令所報則今二十九日本陵忌辰祭享時兩官當爲備員將事而參奉李敬儒時在慶尙道尙州地云莫重祭享兩官不可不備在外參奉今姑改差其代卽令該曹口傳差出以爲備員將事之地何如傳曰他官相換此非因疏事除官適見其人且聞奏對頗有識特命調用則揆以道理焉敢不卽上來肅命若或過限令該府拿問處之可也
정조 16년
吏曹口傳政事懿陵參奉李敬儒貞陵參奉李鎭祚相換
정조 16년
朴長卨以戶曹言啓曰時御所內各司依定式發遣本曹正郞臣徐簡修與兵曹參判臣李集斗佐郞臣權心彦東所衛將臣郭海濟西所衛將臣鄭元赫南所衛將臣鄭元大北所衛將臣具八柱眼同看審後有頉處別單書入而修改吉日令日官推擇則七月十一日辰時爲吉云以此日時擧行何如傳曰允
정조 16년
李祖承以訓鍊都監言啓曰本局哨官李東榮身病甚重勢難察任改差何如傳曰允